text: Elever får flere timer i år
  12 august 2013 kl. 05.16
  Lærer-lockouten medfører, at eleverne får flere timer i det skoleår, der lige er begyndt.
  Eleverne får flere timer i år. De skal nemlig indhente de manglende timer, som lærer-lockouten medførte.
  - Skolerne selv må sørge for, at de timer bliver indhentet inden for de næste to til tre år, siger direktør for Børn og Uddannelse i Sønderborg Kommune, Jette Østergaard, til Ritzau.
  Folkeskoleeleverne i Sønderborg kommune mistede 19.156 undervisningstimer under konflikten.
  Over hele landet fik eleverne i alt 2,2 millioner færre timer under lockouten.
  Kolding kommune har ansat 40 nye lærere for at indhente de mistede timer.
  I Sønderborg er der foreløbigt ansat tre.
  